11 April 2017 – Daar is ŉ ander wêreld! – ToekomsVenster
by Jannie Pelser|Published 11/04/2017
Daar is ŉ ander wêreld
Die boodskap van Christus moet in sy volle rykdom in julle bly. Leer en onderrig mekaar met alle wysheid. Met dankbaarheid in julle harte moet julle psalms, lofgesange en ander geestelike liedere tot eer van God sing
Ons het die voorreg om vir ŉ paar dae in die pragtige Kaap te kuier. Sondag wat verby is het ons saam met vriende ietsie gaan eet op een van die mooiste wynplase in die omgewing. Die tuine is lowergroen (ten spyte van die versengende droogte in die Kaap), die waterfonteine lieflik. Indrukwekkende geboue, verskeie kuier areas afhangende van wat jou voorkeur is, ŉ mark wat wemel van mense wat hou van drentel van een stalletjie na die volgende, luidrugtige musiek, ens. ŉ Heerlike manier om ŉ Sondag deur te bring.
Eet is ŉ duur storie. Min onder R100 maar die disse word kreatief verpak en aangebied. Lekker man, lekker.
Ek het die middag baie geniet maar tog ŉ intense bewustheid gehad dat dié manier van kuier net vir ŉ klein persentasie van ons bevolking beskore is. Die grootste deel van ons medeburgers sal in hul leeftyd nooit “aansit” vir ŉ ete nie, die binnekant van ŉ teater beleef nie, met vakansie gaan nie, ŉ eie ryding kan bekostig nie, lopende water en elektrisiteit binne in hul huis wat van duursame materiaal gebou is, kan geniet nie. Trouens meeste van die dinge waaraan ons al gewoond geraak het.
Natuurlik is die bedoeling nie dat ŉ mens skuldig voel nie, maar diep en nederig dankbaar en met ŉ bereidwilligheid om iewers iemand se lewe ŉ bietjie beter te maak.
Stukkie vir stukkie Die lewe het duur geword en baie wonder hoe hulle kop bo water gaan hou. Dit het my opgeval […]
Ek het die geleentheid gehad om met ŉ aantal persone wat met die verplegingsberoep in verband staan, oor respek te praat.Allerweë word […]
Previous post 10 April 2017 – MATTEUS 24:14
Next post 12 April 2017 – Vanselfsprekend?